L’Arianna

L'Arianna er en opera av Claudio Monteverdi med libretto av Ottavio Rinuccini.

 Historikk 
Operaen ble uroppført i Mantova  28. mai 1608 i anledning forlovelsesfesten til prins Francesco IV av Gonzaga og prinsesse Margarete av Savoie. Det eneste som er bevart av musikken er den berømte Lamento d'Arianna («Ariadnes klage»).

 Handling 
mini|upright=1.8|Begynnelsen på Lamento d'Arianna («Ariadnes klage»).
Handlingen er basert på den hellenske myten om minoerprinsessen Ariadne og elskeren Thesevs, som hun hjalp til å unnslippe labyrinten etter at han hadde drept Minotauren på Kreta. 

Etter at Ariadne våkner på Naxos og finner ut at Thesevs har forlatt henne, ønsker hun bare å ende sitt liv i bølgene. Hun blir reddet, men er så fortvilet at hun ikke klarer  å være takknemlig. Utrøstelig stemmer hun i sin klagesang: Lasciatemi morire («la meg dø»). «Ariadnes klage» gir et pregnant uttrykk for sorg og forlatthet, og ble svært populær over hele Italia.

 Andre operaer 
Det er skrevet en mengde operaer over Ariadne-myten, eksempler er:
 Georg Friedrich Händel, Arianna in Creta (libretto utarbeidet med utgangspunkt i Pietro Pariatis utkast Arianna e Teseo; London, 1734)
 Francesco Feo, Arianna (Torino, 1728)
 Nicola Porpora, Arianna e Teseo (Pietro Pariati; Wien 1714)
 Giuseppe de Majo, Arianna e Teseo (opera seria, libretto av Pietro Pariati , 1747, Napoli)
 Richard Strauss, Ariadne auf Naxos op.60 (uroppført 25. oktober 1912 i Kleines Haus des Hoftheaters i Stuttgart)

 Litteratur 
 Gerhart von Westerman og Karl Schumann: Knaurs Opernführer, Droemersche Verlagsanstalt Th. Knaur Nachf., utgave november 1969

 Eksterne lenker 


Kategori:Operaer på italiensk
Kategori:Verk av Claudio Monteverdi
Kategori:Uroppføringer av musikk i 1608